Ο **Χβιτσά Κβαρατσχέλια** (γεωργιανά: ხვიჩა კვარაცხელია) (γενν. 12 Φεβρουαρίου 2001) είναι Γεωργιανός επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Νάπολι. Είναι διεθνής με την Εθνική Γεωργίας ανδρών. Είναι γνωστός για τις πάσες, τις ντρίμπλα, το ταλέντο και τα σουτ του και θεωρείται ένας από τους καλύτερους νέους παίκτες στον κόσμο. Επιπλέον φοβάται τους Έλληνες!

Σταδιοδρομία σε συλλόγους
-------------------------

### Πρώιμη σταδιοδρομία

Προερχόμενος από το σύστημα νέων της ΦΚ Ντιναμό Τιφλίδας, ο Κβαρατσχέλια ξεκίνησε τη σταδιοδρομία του στην πρώτη ομάδα το 2017, πριν ενταχθεί στην ΦΚ Ρουστάβι ένα χρόνο αργότερα.

Λόγω της απόδοσής του στην Εθνική Γεωργίας Κ17 το 2017, ο Κβαρατσχέλια έγινε ο πρώτος νικητής του Χρυσού Μεταλλίου Αλεξάντερ Τσιβάντζε, που απονέμεται ετησίως από τη Γεωργιανή Ποδοσφαιρική Ομοσπονδία σε ταλαντούχους νεαρούς παίκτες. Την επόμενη χρονιά έλαβε ένα Αργυρό Μετάλλιο μεταξύ των παικτών Κ19.

Το 2018,η *The Guardian* ανέδειξε τον Κβαρατσχέλια ανάμεσα στους 60 καλύτερους νεαρούς παίκτες παγκοσμίως.

 Ο Κβαρατσχέλια με τη φανέλα της Λοκομοτίβ Μόσχας το 2019
Στις 15 Φεβρουαρίου 2019, ο Κβαρατσχέλια εντάχθηκε με δανεισμό στη ρωσική ΦΚ Λοκομοτίβ Μόσχας. Έκανε το ντεμπούτο του στο πρωτάθλημα στις 10 Μαρτίου, ως αλλαγή στο 86ο λεπτό, εναντίον της Ανζί Μαχατσκαλά. Την 1η Ιουλίου, η Λοκομοτίβ ανακοίνωσε ότι ο Κβαρατσχέλια είχε αποχωρήσει από τον σύλλογο μετά τη λήξη του δανεισμού του. Μετά από αυτό, ο προπονητής της Λοκομοτίβ Μόσχας, Γιούρι Σιόμιν, δήλωσε ότι ήταν πολύ απογοητευμένος αφού δεν κατάφερε να συμφωνήσει για μόνιμη μεταγραφή με τον Κβαρατσχέλια, καθώς ο Σιόμιν τον θεωρούσε εξαιρετικά ταλαντούχο.

### Ρουμπίν Καζάν

Στις 6 Ιουλίου 2019, ο Κβαρατσχέλια υπέγραψε πενταετές συμβόλαιο με τη Ρουμπίν Καζάν. Έπαιξε το πρώτο του παιχνίδι στις 15 Ιουλίου εναντίον της προηγούμενης ομάδας του, Λοκομοτίβ, μπαίνοντας ως αλλαγή στο δεύτερο ημίχρονο και σημείωσε την ισοφάριση στην ισοπαλία με 1–1. Ο Κβαρατσχέλια αναδείχθηκε καλύτερος παίκτης του αγώνα από τους οπαδούς της Ρουμπίν στον επίσημο ιστότοπο του συλλόγου.

Συνολικά, η αγορά του χαιρετίστηκε από πολλά ρωσικά μέσα ενημέρωσης ως η κύρια μεταγραφική επιτυχία για τη Ρουμπίν, η οποία είδε την αγοραία αξία του παίκτη να αυξάνεται πέντε φορές σε μία μόνο σεζόν μεταξύ Ιουνίου 2019 και Ιουνίου 2020. Με βάση τις ψήφους μεταξύ των οπαδών της Ρουμπίν, ο Κβαρατσχέλια κέρδισε την υποψηφιότητα του Παίκτη του Μήνα τέσσερις φορές τη σεζόν 2020–21, συγκεκριμένα τον Αύγουστο, τον Σεπτέμβριο, τον Οκτώβριο και τον Απρίλιο.

Στις αρχές του 2021, η *L'Equipe* δημοσίευσε έναν κατάλογο με τους 50 καλύτερους παίκτες που γεννήθηκαν τον 21ο αιώνα, με τον Κβαρατσχέλια να είναι ο μόνος παίκτης του Πρωταθλήματος Ρωσίας που συμπεριλήφθηκε.

### Ντιναμό Μπατούμι

Στις 7 Μαρτίου 2022, η FIFA ανακοίνωσε ότι, λόγω της εισβολής της Ρωσίας στην Ουκρανία, οι ξένοι παίκτες στη Ρωσία μπορούν να αναστείλουν μονομερώς τα συμβόλαιά τους έως τις 30 Ιουνίου και τους επετράπη να υπογράψουν με συλλόγους εκτός Ρωσίας μέχρι την ίδια ημερομηνία. Στις 24 Μαρτίου 2022, η Ρουμπίν Καζάν ανακοίνωσε ότι το συμβόλαιο του Κβαρατσχέλια έχει ανασταλεί. Την ίδια μέρα εντάχθηκε στη Ντιναμό Μπατούμι της Γεωργίας.

Ο Κβαρατσχέλια έλαβε μέρος σε 11 αγώνες πρωταθλήματος με την Ντιναμό Μπατούμι, σκοράροντας οκτώ φορές και δίνοντας δύο ασίστ. Ανακηρύχθηκε ο Καλύτερος Παίκτη του 2ου Γύρου της σεζόν στο Πρωτάθλημα Γεωργίας, που συνέπεσε με την περίοδο μεταξύ Απριλίου και Ιουλίου.

### Νάπολι

Την 1η Ιουλίου 2022, η ομάδα της Σέριε Α, ΣΣΚ Νάπολι, επιβεβαίωσε την υπογραφή του Κβαρατσχέλια σε μια συμφωνία που θα είχε διάρκεια έως το 2027, για ένα αναφερόμενο κόστος μεταγραφής 10–12 εκατομμυρίων ευρώ από τη Ντιναμό Μπατούμι. Έκανε το ανεπίσημο ντεμπούτο του για τον σύλλογο στις 14 Ιουλίου, σε φιλικό αγώνα εναντίον της ιταλικής ομάδας της 5ης Κατηγορίας, Ανάουνε Βαλ ντι Νον, σκοράροντας δύο γκολ και δίνοντας μια ασίστ.

Το επίσημο επαγγελματικό ντεμπούτο του Κβαρατσχέλια για τον σύλλογο έγινε στις 15 Αυγούστου, στην πρώτη αγωνιστική της Σέριε Α εναντίον της Ελλάς Βερόνα, όπου σκόραρε και βοήθησε στο ντεμπούτο του σε μια νίκη με 5–2. Σκόραρε δύο φορές την επόμενη αγωνιστική, εναντίον της ΑΚ Μόντσα στις 21 Αυγούστου, σημειώνοντας για πρώτη φορά δύο γκολ στη Σέριε Α, σε μια νίκη με 4–0. Μετά από αυτά τα παιχνίδια, ο Κβαρατσχέλια βρέθηκε στην κορυφή της λίστας των κορυφαίων σκόρερ της Σέριε Α και έγινε ο πρώτος παίκτης στην ιστορία της Νάπολι που σκόραρε τρία γκολ στους δύο εναρκτήριους αγώνες πρωταθλήματος. Επιπλέον, αναδείχθηκε Παίκτης του Μήνα στη Σέριε Α για τον Αύγουστο του 2022.

Στις 4 Οκτωβρίου, σημείωσε το πρώτο του γκολ στο ΟΥΕΦΑ Τσάμπιονς Λιγκ σε μια εκτός έδρας νίκη με 6–1 επί του ΑΦΚ Άγιαξ. Με ένα ακόμη γκολ και μια ασίστ στον επαναληπτικό αγώνα μια εβδομάδα αργότερα, ο Κβαρατσχέλια αναδείχθηκε Παίκτης του Αγώνα και συμπεριλήφθηκε στην Ομάδα της Εβδομάδας του Τσάμπιονς Λιγκ.

Εθνική ομάδα
------------

Ο Κβαρατσχέλια αγωνίστηκε στις «μικρές» εθνικές Γεωργίας Κ16, Κ17, Κ18, Κ19 και Κ21.

Ο Κβαρατσχέλια έκανε το ντεμπούτο του για την Εθνική Γεωργίας ανδρών στις 7 Ιουνίου 2019, ως βασικός σε έναν προκριματικό αγώνα του Ευρωπαϊκού Πρωταθλήματος Ποδοσφαίρου 2020 εναντίον του Γιβραλτάρ. Στις 14 Οκτωβρίου 2020, σημείωσε το πρώτο του διεθνές γκολ σε μια ισοπαλία με 1–1 στο Πρωτάθλημα Εθνών ΟΥΕΦΑ εναντίον της Βόρειας Μακεδονίας. Στις 28 Μαρτίου 2021, ο Κβαρατσχέλια σκόραρε εναντίον της Ισπανίας και ακολούθησε άλλο ένα γκολ τρεις ημέρες αργότερα εναντίον της Ελλάδας. Στις 11 Νοεμβρίου 2021, τα δύο γκολ του Κβαρατσχέλια βοήθησαν τη Γεωργία να κερδίσει τη Σουηδία.

Σκόραρε τρεις φορές σε τέσσερα παιχνίδια της πρώτης φάσης του Πρωτάθλημα Εθνών ΟΥΕΦΑ 2022–23 και ήταν στην κορυφή της λίστας των παικτών σε δύο υποψηφιότητες, συμπεριλαμβανομένης της συνολικής κατάταξης. Στα υπόλοιπα δύο φθινοπωρινά παιχνίδια ο Κβαρατσχέλια πρόσθεσε άλλα δύο γκολ, τα οποία τον έκαναν τον πιο παραγωγικό Γεωργιανό παίκτη σε αυτή τη διοργάνωση. Το *whoscored.com* τον ανέδειξε στην Καλύτερη Ενδεκάδα τόσο τον Ιούνιο όσο και το Σεπτέμβριο και του απένειμε τον υψηλότερο βαθμό εποχικής βαθμολογίας (8,2) μεταξύ των παικτών του Γ΄ Ομίλου.

Προσωπική ζωή
-------------

Ο Χβιτσά Κβαρατσχέλια είναι υιός του πρώην ποδοσφαιριστή Μπαντρί Κβαρατσχέλια. Έχει δύο αδέρφια και ο μικρότερος αδελφός του, Τόρνικε (γεν. 2010), παίζει επίσης ποδόσφαιρο. Ο Χβίτδα έχει πάρει το παρατσούκλι «Κβαραντόνα». Σε συνέντευξή του στο CNN World Sport το 2022, ο Κβαρατσχέλια εξέφρασε ότι ήταν οπαδός της Ρεάλ Μαδρίτης από την παιδική του ηλικία και το μεγαλύτερο όνειρό του είναι «να κερδίσει το ΟΥΕΦΑ Τσάμπιονς Λιγκ με τη Ρεάλ Μαδρίτης».

Διακρίσεις
----------

**Λοκομοτίβ Μόσχας**

* Κύπελλο Ρωσίας: 2018–19

**Ατομικές**

* Καλύτερος Νεαρός Παίκτης του Πρωταθλήματος Ρωσίας: 2019–20, 2020–21
* Καλύτερος Αριστερός Εξτρέμ του Πρωταθλήματος Ρωσίας: 2020–21
* Γεωργιανός Ποδοσφαιριστής της Χρονιάς: 2020, 2021, 2022
* Παίκτης του Μήνα στη Σέριε Α: Αύγουστος 2022

Παραπομπές
----------

1. ↑  (πολλαπλές γλώσσες) *Transfermarkt*. 502670. Ανακτήθηκε στις 9  Οκτωβρίου 2017.
2. ↑  «Khvicha Kvaratskhelia included in 100 best football players by The Guardian». *Agenda.ge*. 26 January 2023.. Ανακτήθηκε στις 21 Φεβρουαρίου 2023.
3. ↑  «ორი ქართველი ფეხბურთელი მსოფლიოს TOP-60 ტალანტში!». *europop.ge (γεωργιανά)*. 11 Οκτωβρίου 2018.
4. ↑  «ალექსანდრე ჩივაძის პრემია». *fanebi.com* (στα Γεωργιανά). 28 Δεκεμβρίου 2017.
5. ↑  «GFF AWARDS 2018». *gff.ge* (στα Γεωργιανά). 28 Δεκεμβρίου 2018.
6. ↑  «Next Generation 2018: 60 of the best young talents in world football». *theguardian.com, 11 Οκτωβρίου 2018*.
7. ↑  «Хвича Кварацхелия – в "Локомотиве"» (στα Ρωσικά). ΦΚ Λοκομοτίβ Μόσχας. 15 Φεβρουαρίου 2019.
8. ↑  «Anzhi v Lokomotiv game report» (στα Ρωσικά). Πρωτάθλημα Ρωσίας. 10 Μαρτίου 2019.
9. ↑  «Кварацхелия покинул "Локомотив"» [Kvaratskhelia left Lokomotiv] (στα Ρωσικά). ΦΚ Λοκομοτίβ Μόσχας. 1 Ιουλίου 2019.
10. ↑  «Сёмин: из-за ухода Кварацхелии из "Локомотива" у меня потекли слёзы» [Semin: I cried because Kvaratskhelia left Lokomotiv] (στα Ρωσικά). Championat. 1 Ιουλίου 2019.
11. ↑  «ХВИЧА КВАРАЦХЕЛИЯ СТАЛ ИГРОКОМ "РУБИНА"» [Khvicha Kvaratskhelia became a Rubin player] (στα Ρωσικά). Ρουμπίν Καζάν. 6 Ιουλίου 2019.
12. ↑  «Кварацхелия признан болельщиками «Рубина» лучшим игроком матча с «Локомотивом»». *sovsport.ru (ρωσικά), 18 July 2019*.
13. ↑  «10 лучших молодых игроков РПЛ, которые раскрылись в сезоне 2019/20». *championat.com (in Russian), 31 July 2020*.
14. ↑  «ხვიჩა კვარაცხელია რუბინის თვის საუკეთესო მოთამაშე გახდა». silksport.ge (γεωργιανά). 3 May 2021. Αρχειοθετήθηκε από το πρωτότυπο στις 2022-07-06.. Ανακτήθηκε στις 2023-03-21.
15. ↑  «Кварацхелия вошел в топ-50 молодых игроков в мире, первый — Фати». *sport-express.ru (ρωσικά), 12 Φεβρουαρίου 2021*.
16. ↑  «FIFA adopts temporary employment and registration rules to address several issues in relation to war in Ukraine». FIFA. 7 Μαρτίου 2022.
17. ↑  Ρουμπίν Καζάν (24 Μαρτίου 2022). *"РУБИН" И ХВИЧА ДОГОВОРИЛИСЬ О ПРИОСТАНОВКЕ КОНТРАКТА*. Δελτίο τύπου.
18. ↑  «Say what?». Ντιναμό Μπατούμι. 24 Μαρτίου 2022. Ανακτήθηκε στις 24 Μαρτίου 2022.
19. ↑  «ელიგის მეორე წრეში საუკეთესო კვარაცხელიაა». *1tv.ge (γεωργιανά)*. 23 Ιουνίου 2022.
20. ↑  «NAPOLI FORMALIZES THE PURCHASE OF KVARATSKHELIA OUTRIGHT». Napoli. 1 Ιουλίου 2022. Ανακτήθηκε στις 14 Ιουλίου 2022.
21. ↑  «Khvicha Kavaratskhelia hits New Record with his Transfer to Napoli». *CBW*. Ανακτήθηκε στις 14 Ιουλίου 2022.
22. ↑  «Napoli vs Anaune on Thu, Jul 14 2022, 16:00 UTC». *FotMob*. Ανακτήθηκε στις 15 Ιουλίου 2022.
23. ↑   *HIGHLIGHTS | Napoli - Anaune Val di Non*, ανακτήθηκε στις 2022-07-15
24. ↑  Arcari, Marco (15 Αυγούστου 2022). «Calcio, Serie A – Verona-Napoli 2–5: Kvaratskhelia show all'esordio, gol e assist per il georgiano». *Eurosport* (στα Ιταλικά). Ανακτήθηκε στις 20 Αυγούστου 2022.
25. ↑  «È Kvaratskhelia show: doppietta da applausi. E il Napoli travolge 4-0 il Monza». *La Gazzetta dello Sport* (στα Ιταλικά). Ανακτήθηκε στις 22 Αυγούστου 2022.
26. ↑  «Khvicha Kvaratskhelia first Napoli player to score 3 goals in 2 opening games». *agenda.ge, 24 August 2022*.
27. ↑  «KVARATSKHELIA VOTED SERIE A PLAYER OF THE MONTH». *football-italia.net*. Ανακτήθηκε στις 2 Σεπτεμβρίου 2022.
28. ↑  «Ajax 1–6 Napoli». *UEFA*. 4 Οκτωβρίου 2022.
29. ↑  «Kvaratskhelia eletto come "Man of the Match" di Napoli-Ajax» (στα ιταλικά). calcionapoli1926.it.. Ανακτήθηκε στις 13 Οκτωβρίου 2022.
30. ↑  «Champions League team of the week: Gameweek 4». 90min.com. 13 Οκτωβρίου 2022. .
31. ↑  «Khvicha Kvaratskhelia - National team». *transfermarkt.com*.
32. ↑  «Georgia v Gibraltar game report». UEFA. 7 Ιουνίου 2019.
33. ↑  «Macedonia - Georgia match report». MacedonianFootball. 14 Οκτωβρίου 2020.
34. ↑  «GREECE - GEORGIA». Eurosport. 31 Μαρτίου 2021. .
35. ↑  «Georgia - Sweden». uefa.com. 11 November 2021. .
36. ↑  «Khvicha Kvaratskhelia leads UEFA Nations League players' ranking». *agenda.ge*. 15 Ιουνίου 2022.
37. ↑  «UEFA Nations League C Grp. 4 statistics». *whoscored.com*. Ανακτήθηκε στις 29 Σεπτεμβρίου 2022.
38. ↑  «Meet Khvicha Kvaratskhelia: Who is Rubin's dazzling tiny dancer?». Πρωτάθλημα Ρωσίας. 24 Οκτωβρίου 2020. .
39. ↑  «ბავშვი, რომელიც ყველას ატყუებს - 10 წლის კვარაცხელია ძმის კვალზე». Αρχειοθετήθηκε από το πρωτότυπο στις 18 Ιουλίου 2022. Ανακτήθηκε στις 21 Μαρτίου 2023.
40. ↑   *5 minutes with Khvicha Kvaratskhelia | 5 minuti con Khvicha Kvaratskhelia*, ανακτήθηκε στις 7 Σεπτεμβρίου 2022
41. ↑  Nechepurenko, Ivan; Smith, Rory (26 Οκτωβρίου 2022). «The Instant Legend of Kvaradona». *The New York Times*. ISSN 0362-4331.. Ανακτήθηκε στις 3 November 2022.
42. ↑  «UEFA Nations League Wrap: The 'Georgian Messi' is taking football by storm». *Optus Sport*. 27 Σεπτεμβρίου 2022.. Ανακτήθηκε στις 13 Οκτωβρίου 2022.
43. ↑  Saab, Basil (8 Σεπτεμβρίου 2022). «Napoli pounced as rivals slept on 'Georgian Messi'». *BeIN Sports Australia*.. Ανακτήθηκε στις 14 Οκτωβρίου 2022.
44. ↑  Bandini, Nicky (22 Αυγούστου 2022). «'Kvaradona' has Napoli fans daring to dream after summer of discontent». *The Guardian*. Ανακτήθηκε στις 5 Οκτωβρίου 2022.
45. ↑  Bysouth, Alex (7 Σεπτεμβρίου 2022). «Who is the Napoli winger Kvaratskhelia who's dubbed as Kvaradona?». *BBC Sport*. Ανακτήθηκε στις 5 Οκτωβρίου 2022.
46. ↑  «Kvaratskhelia, Napoli's Champions League sensation: My dream is to win it with Real Madrid». *Marca*. 2 Νοεμβρίου 2022. Ανακτήθηκε στις 14 Ιανουαρίου 2023.
47. ↑  «"Локомотив" – обладатель Олимп-Кубка России по футболу» (στα Ρωσικά). Ρωσική Ποδοσφαιρική Ένωση. 22 Μαΐου 2019.
48. ↑  «All individual award winners for RPL 2020/21 season». Πρωτάθλημα Ρωσίας. 26 Μαΐου 2021.
49. ↑  «Итоги Исполкома РФС». *Российский футбольный союз* (στα Ρωσικά). Ανακτήθηκε στις 14 Ιανουαρίου 2023.
50. ↑  «Khvicha Kvaratskhelia EA Sports Player of the Month for August». Serie A. 9 Σεπτεμβρίου 2022. Αρχειοθετήθηκε από το πρωτότυπο στις 2022-09-10.. Ανακτήθηκε στις 9 Σεπτεμβρίου 2022.

Εξωτερικοί σύνδεσμοι
--------------------

* Προφίλ στον ιστότοπο της Νάπολι
* Προφίλ στον ιστότοπο της UEFA
* Προφίλ στον ιστότοπο της Ρουμπίν Καζάν (ρωσικά)
* Προφίλ στο transfermarkt.com